35.ΑΠΟΦΑΣΙΣ ΠΡΟΕΔΡΟΥ ΤΗΣ ΚΥΒΕΡΝΗΣΕΩΣ ΚΑΙ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Μ. 2570 της 14/14 Μαρτ. 1952 Περί τροποποιήσεως και συμπληρώσεως τη υπ αριθ. Μ. 11105/1951 αποφάσεως "περί εξαιρέσεως από του φόρου κύκλου εργασιών των σολοδερμάτων". Έχοντες υπ' όψιν α)την διάταξιν της παρ.4 του άρθρ. 3 του Α.Ν. 660/1937 "περί του φόρου επί του κύκλου εργασιών ως αύτη προσετέθη δια της παρ. 2 του άρθρ. 15 του Ν.Δ. 631/1948 και ετροποποιήθη και συνεπληρώθη δια του άρθρ. 11 του Α.Ν. 880/1949 και β)τας από 4 Φεβρ. 1952 και 19 Φεβρ. 1952 γνωμοδοτήσεις της Επιτροπής της παρ. 4 του άρθρ. 3 του Α.Ν. 660/1937, περί της ανάγκης της τροποποιήσεως και συμπληρώσεως της υπ' αριθ. Μ. 11105/19 Νοεμ. 1951 αποφάσεως ημών "περί εξαιρέσεως από του φόρου κύκλου εργασιών των σολοδερμάτων", αποφασίζομεν. 1.Τροποποιούντες και συμπληρούντες την υπ' αριθ. Μ. 11105/1951 απόφασιν ημών, εξαιρούμεν του φόρου κύκλου εργασιών επί των ακαθαρίστων εσόδων τα σολοδέρματα, τα παραγόμενα υπό επιχειρήσεων διαθετουσών εν συνόλω μέχρι 3 βαρελλών δέψεως και πλύσεως, εφ' όσον η κατά εξάμηνον παραγωγή σολοδερμάτων δεν υπερβαίνει τας 11.000 οκάδας. 2.Η ανωτέρω εξαίρεσις εφαρμόζεται επί των από 1ης Μαρτ. 1952 και εφεξής πραγματοποιουμένων ακαθαρίστων εσόδων εκ της πωλήσεως των ειδών τούτων. Δια του άρθρ. 1 παρ. 1 και άρθρ. 4 Ν.Δ. 1080/1971 (κατωτ.αριθ. 59) η ανωτέρω εξαίρεσις καταργείται κατά ποσοστά από 1 Ιαν. 1973 μέχρι 31 Δεκ. 1976, από δε 1 Ιαν. 1977 καθίσταται υποχρεωτική η καταβολή ολοκλήρου του φόρου. 27.Α.η.32-34 Φορολογία Κύκλου Εργασιών 